103 
5. De egern- og musegnavede Koglers Udseende. 
a. Rødgrankogler. 
Koglen bestaar som bekendt af en Akse og en Mængde der- 
paa skruestillede Skæl. Hvert Kogleskæl er atter sammensat af et 
lille, bageste Skæl: Dækskællet, og et forreste, stort Skæl: Frø¬ 
skællet. Indenfor Frøskællet sidder to Frø, hvert halvt omsluttet 
af den nedre Spids af en Vinge, en hindeagtig Del af Frøskællets 
Overflade. 
For at komme til Frøene maa Gnaverne fjerne Skællene eller 
noget af dem, og dette Arbejde foregaar som Regel i en bestemt 
Retning, saaledes at Dyret begynder ved Koglens Basis og derfra 
arbejder opefter, følgende den Skruelinie, efter hvilken Skællene 
er stillede; dog levnes de øverste Skæl, hvor Frøene bliver smaa 
og tilsidst forsvinder. 
Egerngnavede Rødgrankogler. 
De af Egernet behandlede Kogler varierer overordentlig; for 
en Oversigts Skyld har jeg forsøgt at indordne dem under 8 Ty¬ 
per, imellem hvilke der dog findes Overgange. 
1. Type. (PI. V, Fig. 1). Skællene er ruskede af helt inde 
ved Aksen; paa denne ses ingen tydelige Gnavspor og ingen Fod 
efter Skællene, undertiden endog snarere en Fordybning, hvor Skæl¬ 
let er revet ud. Den tilbageblevne, mere eller mindre optrevlede 
Akse er paa Tykkelse som en tynd Blyant. 
2. Type. (PI. V, Fig. 2). Skællene er gnavede af tæt ved 
Aksen saaledes, at Mærket efter det enkelte Skæl forneden ligger 
i Flade med Kogleaksen, men opefter efterhaanden springer lidt 
frem fra denne; Mærket efter Skællet viser sig derfor som en 
lille Knude, og denne bærer tydelige Gnavspor. Kogler af denne 
Type ser ud som Grene, omtrent af en Blyants Tykkelse, besatte 
med talrige skruestillede, meget korte Torne. Mere nærliggende 
er det maaske at sammenligne en saadan Kogleakse med en Gran¬ 
gren, som har tabt sine Naale, og paa hvilken de talrige frem¬ 
springende Bladpuder sidder tilbage; set paa Afstand ligner de to 
Genstande virkelig hinanden saa skuffende, at man jevnlig tager 
fejl, naar man færdes i Granskov, hvor der lever Egern. 
3. Type. (PI. V, Fig. 3). Skællene er gnavede over nær ved 
Aksen, men i lidt større Afstand fra denne end ved forrige Type. 
